**OBRAZLOŽENJE**

**I. PRAVNA OSNOVA, TEMELJNA PITANJA I OCJENA STANJA**

Na temelju članka 66. stavka 1. Zakona o gospodarenju otpadom („Narodne novine“, broj 84/21) predstavničko tijelo jedinice lokalne samouprave o načinu pružanja javne usluge donosi odluku koja mora sadržavati zakonom propisane elemente.

Članak 178. Zakona propisuje da je predstavničko tijelo jedinice lokalne samouprave dužno donijeti Odluku o načinu pružanja javne usluge iz članka 66. Zakona u roku od šest mjeseci od dana stupanja snagu Zakona odnosno do 31. siječnja 2022.

Prema navedenom, Općina Krnjak, dužna je uskladiti svoju Odluku o načinu pružanja javne usluge sakupljanja komunalnog otpada u propisanom roku s odredbama novog Zakona.

Predložena Odluka o načinu pružanja javne usluge sakupljanja komunalnog otpada sadrži:

1. Uvodne odredbe

2. kriterije obračuna količine miješanog komunalnog otpada

3. standardne veličine i druga bitna svojstva spremnika za sakupljanje otpada

4. najmanju učestalost odvoza otpada prema područjima

5. obračunska razdoblja kroz kalendarsku godinu

6. područje pružanja javne usluge

7. iznos cijene obvezne minimalne javne usluge s obrazloženjem načina na koji je određena

8. odredbe o načinu podnošenja prigovora i postupanju po prigovoru građana na neugodu uzrokovanu sustavom sakupljanja komunalnog otpada

9. odredbe o načinu pojedinačnog korištenje javne usluge

10. odredbe o načinu korištenja zajedničkog spremnika

11. odredbe o prihvatljivom dokazu izvršenja javne usluge za pojedinog korisnika usluge

12. način određivanja udjela korisnika usluge u slučaju kad su korisnici usluge kućanstva i pravne osobe ili fizičke osobe – obrtnici i koriste zajednički spremnik, a nije postignut sporazum o njihovim udjelima

13. odredbe o ugovornoj kazni

14. opće uvjete ugovora s korisnicima

15. kriterije za umanjenje cijene javne usluge

16. odredbe o korištenju javne površine za prikupljanje otpada i mjestima primopredaje otpada ako su različita od obračunskog mjesta

17. odredbe o količini glomaznog otpada koji se preuzima u okviru javne usluge

18. odredbe o provedbi Ugovora koje se primjenjuju u slučaju nastupanja posebnih okolnosti uključujući elementarnu nepogodu, katastrofu i slično

19. prijelazne i završne odredbe

**II. POTREBNA FINANCIJSKA SREDSTVA I UČINCI**

Za provođenje ove Odluke, nisu potrebna financijska sredstva.

**III. OBRAZLOŽENJE NAČINA NA KOJI JE ODREĐENA CIJENA OBVEZNE MINIMALNE JAVNE USLUGE**

Novom cijenom »obvezne minimalne javne usluge« (dalje u tekstu »OMJU«) definirane člankom 76. Zakona o gospodarenju otpadom („Narodne novine“, broj 84/21) osigurava se ekonomski održivo poslovanje te sigurnost, redovitost i kvaliteta pružanja javne usluge kako bi sustav sakupljanja komunalnog otpada mogao ispuniti svoju svrhu.

Cijena OMJU dio je cijene javne usluge te se na području pružanja javne usluge primjenjuje:

1. jedinstvena cijena OMJU za korisnika usluge razvrstanog u kategoriju korisnika kućanstvo i

2. jedinstvena cijena OMJU za korisnika usluge razvrstanog u kategoriju korisnika koji nije kućanstvo.

Cijena je određena kao udio ukupnih troškova pružanja javne usluge osim troškova prijevoza i obrade miješanog komunalnog otpada i biootpada, koji će biti sastavni dio cijene za količinu predanog otpada u sklopu Cjenika davatelja javne usluge. Ista je podijeljena s brojem korisnika OMJU.

Ukupni troškovi pružanja javne usluge obuhvaćaju slijedeće troškove:

1. troškovi nabave i održavanja opreme za prikupljanje otpada

2. troškovi prijevoza otpada

3. troškovi obrade miješanog komunalnog otpada i biootpada

4. troškovi koji su nastali radom reciklažnog dvorišta, zaprimanjem bez naknade otpada nastalog u kućanstvu na području JLS za koje je uspostavljeno reciklažno dvorište

5. troškovi prijevoza i obrade glomaznog otpada koji se prikuplja u okviru javne usluge 6. troškovi prikupljanja, prijevoza i predaje reciklabilnog komunalnog otpada ovlaštenoj osobi, a koji se prikuplja u sklopu javne usluge

7. troškovi vođenja propisanih evidencija i izvješćivanja u svezi s javnom uslugom Strukturu cijene javne usluge čini:

* cijena za količinu predanog miješanog komunalnog otpada
* cijena obvezne minimalne javne usluge

Člankom 75. stavkom 5. Zakona, propisano je da omjer cijene za količinu predanog miješanog komunalnog otpada i cijene OMJU u cijeni javne usluge mora biti odmjeren na način koji će osigurati obavljanje javne usluge na kvalitetan, postojan i ekonomski učinkovit način, izbjegavajući neopravdano visoke troškove, u skladu s načelima održivog razvoja, zaštite okoliša, javnost rada i onečiščivač plaća, kako bi se osiguralo i poticalo odvojeno sakupljanje otpada.

S obzirom da je Zakon propisao jedinstvenu OMJU za sve korisnike razvrstane u kategoriju kućanstvo i jedinstvenu OMJU za sve korisnike razvrstane u kategoriju koja nije kućanstvo, time je za korisnike u kategoriji kućanstvo za zapremninu spremnika od 120 l određena cijena OMJU u iznosu od 37,50 kuna sa PDV-om, odnosno za korisnika koji nije kućanstvo za zapremninu spremnika od 120 l određena cijena OMJU u iznosu od 56,64 kuna s PDV-om.

Cilj Odluke je uspostava javnog, kvalitetnog, postojanog i ekonomski učinkovitog sustava sakupljanja komunalnog otpada na području Općine, u skladu s načelima održivog razvoja, zaštite okoliša, gospodarenja otpadom i zaštitom javnog interesa, kako bi se osiguralo i poticalo odvojeno sakupljanje otpada, smanjio udio biorazgradivog komunalnog otpada u nastalom miješanom komunalnom otpadu te smanjila količina miješanog komunalnog otpada. Savjetovanje s zainteresiranom javnošću provedeno je od \_\_\_\_\_\_\_\_\_\_\_\_ 2021. do \_\_\_\_\_\_\_\_\_\_ 2021 do \_\_\_\_\_ sati putem internetskih stranica. Slijedom navedenog, predlaže se razmatranje ove Odluke.